**ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

**ΓΙΑ ΤΗ ΣΧΟΛΗ ΠΡΟΠΟΝΗΤΩΝ ΚΑΛΑΘΟΣΦΑΙΡΙΣΗΣ Β΄ ΚΑΤΗΓΟΡΙΑΣ ΣΕ ΑΘΗΝΑ ΘΕΣΣΑΛΟΝΙΚΗ-ΠΑΤΡΑ-ΗΡΑΚΛΕΙΟ**

**(ΦΕΚ 5504/Β΄/29-11-2021 )**

Οι υποψήφιοι πρέπει να αποστείλουν ή να καταθέσουν σχετική αίτηση (βλέπε αίτηση προς ΓΓΑ) με όλα τα απαραίτητα δικαιολογητικά.

1. Η προθεσμία υποβολής των αιτήσεων των υποψήφιων σπουδαστών, είναι αποκλειστικά το διάστημα από 13/12/2021 έως και 14/01/2022. **Όλα τα δικαιολογητικά,** μαζί με την αίτηση θα πρέπει να υποβληθούν εντός της συγκεκριμένης προθεσμίας.
2. Οι πτυχιούχοι ΑΕΙ, δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από την κατάθεση της αναλυτικής βαθμολογίας του οικείου ιδρύματος.
3. Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως τις 31/12/2022.
4. Η ιατρική βεβαίωση χορηγείται από **Ιατρό Παθολόγο ή Γενικής Ιατρικής ή Οικογενειακό γιατρό, ιδιώτη ή του Δημοσίου.** Η βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού.
5. Για περισσότερες πληροφορίες παρακαλούμε επικοινωνείτε με την κα Στέλλα Μαρίνα (213 131 6065) και τον κο Αγγέλου (213 131 6413).
6. Οι αιτήσεις και τα συνημμένα δικαιολογητικά κατατίθενται αποκλειστικά ηλεκτρονικά μέσω του <https://gga.gov.gr/-> <https://eservices.gga.gov.gr/katigories/aitiseis-proponiton/-https://eservices.gga.gov.gr/case/sxoli-proponiton/perigrafi/> πατώντας το εικονίδιο «Δημιουργία αίτησης».
7. Η βεβαίωση για την προπονητική εμπειρία στην Καλαθοσφαίριση, θα πρέπει να εκδίδεται είτε από το Σωματείο (σε περίπτωση που έχετε καταθέσει συμβάσεις στις οποίες οι συμβαλλόμενοι είστε εσείς και το Σωματείο, είτε από την Ομοσπονδία (σε περίπτωση που έχετε καταθέσει συμβάσεις όπου οι συμβαλλόμενοι είστε εσείς και η Ομοσπονδία).